text
stringlengths 3
2.42k
|
|---|
Keningau nopo nga iso watas id boogian labus kakadayan do Sabah, Malaysia. Poinwiliu o watas Keningau id boogian labus kakadayan ponong sawat kotonobob do Sabah. Longkod togori watas diti nopo nga id Keningau om piipiro kakadayan suai kohompit no Tulid, Sook, Liawan om Bingkor.
|
Nokoimagon o Watas Keningau mantad po di toun 1915 maamaso id siriba kopomorintaan do Syarikat Berpiagam Borneo Utara British. Nosiliu nogi o Keningau sabaagi kinoyonon kopomorintaan do soujor Jopun id Sabah aantakan do tontok pendudukan Jepun.
|
Poinwiliu o Watas Keningau id koibutan do boogian Labus Kakadatan do pogun Sabah miampai kinogoyoon 3,533 posogi. Nokogontob o watas diti do watas Tenom ponong kotonobon do rahat, Tambunan id koibutan, Ranau id Kosilahon Rahat Tongod id kosilahon om Nabawan ponong kabaatan.
|
Iso nopo mantad timpak bobos akawas id watas diti na Yana Urqu miampai kinawas kiikiro 4,600 m (15,100 gakod). Nulu suai nopo nga pinatayad id siriba:
|
Mogigion nopo id watas diti nga kogumuan momogun mantad tinaru Quechua. Boros Quechua nopo nga boros apangkal i pinsingilaan do majoriti mogigion (86.03%)mantad tokoro po, 13.71% mogigion nopo nga mimpuun momoguno Boros Sepanyol (Bancian Peru 2007).
|
Songulun susumayau saqra mintong do perarakan Mamacha Carmen mantad balkoni
|
Papaharo o mogigion id watas diti do karamayan monikid toun montok mamantang santo mongumolig diolo, Mamacha Carmen. Owiton o patung di Haahangai Maria id perarakan maya ralan-ralan, poguluanan om suhutonon do susumayau tradisional mantad mogisuusuai kawo om ogumu tutumombului id karamayan. Sayau tradisional nopo di posolimbahon ontok karamayan diti kohompit no Chukchu, Ch'unchu, Qhapaq negro, Qhapaq Qulla om Saqra.
|
Ranau nopo nga iso watas id Boogian Kotonobon, koibutan Pogun Sabah, Malaysia. Pikiikiro 70,649 ginumu tulun mogiigion ontok di toun 2000. Longkod pentadbiran watas diti nopo nga poingion id Ranau om kakadayan suai di haro id watas diti nopo nga poinsuang no o Kundasang. Kogumuan mogiigion watas Ranau nopo nga tulun Kadazan-Dusun.
|
Watas Labuan - Pinopunso o watas Labuan gama do nokosiliu do Wilayah Pisompuruan.
|
Watas di nokosimban do ngaran
|
Watas Nuluhon Garam dan Lamag kumaa watas Kinabatangan
|
Watas Labuk Sugut kumaa watas Beluran
|
Watas Pensiangan kumaa watas Nabawan
|
Bagas watas tokoro id Pogun Sabah
|
Watas Tokoro Kunak - Nokosiliu watas poimponu ontok 01 Mahas 1981.
|
Watas Tokoro Membakut - Nokosiliu watas poimponu ontok 09 Mansak 2023.
|
Watas Tokoro Putatan - Nokosiliu watas poimponu ontok 01 Gomot 2007.
|
Watas Tokoro Telupid - Nokosiliu watas poimponu ontok 01 Milatok 2014.
|
Watas Tokoro Tongod - Nokosiliu watas poimponu ontok 01 Gomot 2023
|
Watas tokoro di pinopunso
|
Watas tokoro Tambisan - Pinopunso id koiimpuunon 90-an
|
Sabaagi kota di bobos otuo id Ireland, ii no tu ningkakat do tulun Booyungan Viking id toun 914. Ngaran kota diti naanu mantad boros Norse Kuno: Vedrarfjord. Id toun 1137, Diarmuid MacMorrough, Raja Leinster nokirar do manganu kokuasaan do tanah Waterford. Nga id toun 1170, ginumuli kagu yau manangod do tulun id Waterford montok magahau do kokuasaan miampai askar siwa booyungan Normand id kolunduan di Richard de Clare, 2nd Earl of Pembroke (Strongbow). Id sangod di, minikuhup ii Diarmuid MacMorrough om ii Richard de Clare monoroli om manaap do Wateford, sabab tanah di nopo nga kiwa koumoligan di apagon di toliban. Mantad sangod diti nogi oo kinosuangon do Booyungan Anglo-Normand id Ireland. Id toun 1171, Henry II mantad Inggris sinumondot id Waterford. Mantad di pogulu, Waterford no oo kinoiyonon do Sosondoton (pelabuhan) di bobos oponsol id pogun Ireland. Gisom id hinotusan ko-19, kota diti nosiliu do longkod industri do tapangkal miagal ko pamansayan di kaca om produk-produk di momoguno do roromu kaca.
|
Waterford Treasures nopo nga tinimungan muzium id om kikomoi do bandar Waterford id Ireland. Iti nopo nga kiwaa apat entiti ii noonuan ngaran sabaagi do muzium (Muzium Timpu Pintangaan, Muzium Timpu Ireland, Muzium Mosik Ireland) om iso bongunan kinawayaan, bagas Tioyon (palace) Bishop. Toinsanan nopo diti nga poingiliu do miampaping om iso po kawagu bongunan kinawayaan nopo nga pungaranan do Reginald's Tower, ii kiwaa Muzium Waterford Viking. Toinsanan diti nogi nga poingiliu id Viking Triangle. Koleksi nopo nga kohompit no Roll Charter Waterford Hinotusan ko-14. Mikomoi do Waterford Treasure, kiwaa kafe om Epic Walking Tour om King of the Viking Virtual Reality Adventure.
|
Muzium Tontok Pintangaan nopo nga kiharo duo linimput tontok pintangaan, Diwan Choristers hinotusan ko-13 om Linimput Kabal Wain Datuk Bandar hinotusan ko-15. Ii nogi nga kiwaa do iso-iso basaan ii kakal po poimpasi ii ginuno di Henry VIII, tupi peyelenggaraan. Noonuan o gaa diti kumaa do Datuk Bandar Waterford, miampai no do bearing sword ontok toun 1536.
|
Muzium Timpu Ireland nopo nga iso muzium timpu ii noukab ontok do 14 Mahas 2021.
|
Muzium Perak Ireland nopo nga noukab ontok 24 Mahas 2021.
|
Muzium Mosik Ireland nopo nga iso muzium ii pointarad kumaa kapatayon om kotungagan, ii noukaban ontok 15 Mahas 2023.
|
Tioyon (palace) Bishop nopo nga struktur Georgia i kiumul do 250 toun om kiwaa do artifak mantad po do hinotusan ko-17 Waterford gisom dinondo. Arkitek Inggeris-Jerman Richard Cassels di timpuunon ii nopo nga mereka bontuk Tioyon (palace) Bishop ii nowonsoi di ontok 1741. Sundung do ingkaa, pamansayan nopo dii nga pinongo di arkitek John Roberts. Muzium diti nopo di timpuunon ii nopo nga Ponimungan (gorija) Ireland Bishop of Waterford.
|
Menara Reginald nopo nga bongunan di totos otuo' id kogunoon sivik id Ireland om nokoimpuun mantad do 1003 M. Muzium Viking nopo nga kiharo do ogumu artifak.
|
Waterford Treasures nopo nga papaanjul King of the Vikings Virtual Reality Adventure id Ponimungan (gorija) Perancis. Yolo nogi nga popotounda do Epic Walking Tour, ii mamanau sumorili do Viking Triangles. Kiwaa nogi iso kafe.
|
Waterford Treasures nopo nga nokotorimo piipiro gaa, kohompit no pencalonan id suang kategori sompomogunan "Muzium om Gaa Tinungkusan" 2013.
|
Watu nopo nga iso kakamot di nosiliu mantad mineral om pinotimung tumanud komposisi mineral. Ponontinimungan diti winonsoi tumanud
|
Suang mineral iri no kawo-kawo mineral di haro id watu dii.
|
Tekstur watu, iri no ginayo om bontuk hablur-hablur mineral id suang watu:
|
Koinano' (structure) watu, iri no kouludan gulong ginukad (mineral crystals) id suang watu.
|
Watu di orotian maya poinggonop kosoruan nopo nga otimungan tumanud proses kobontukon watu om milo maan babako' kumaa tolu tinimungan iri no:
|
Watu igneus di nosiliu mantad magma nalanak, watu enapan mantad nosonod om nosotol do kakamot pointantu om watu metamorfosis nosiliu maya dou proses di pogulu om kosimban nogi kalapas noontok sotolon om linasu di asawat tomod. Tantak (case) id honggo kakamot organik kakal po do kibagas id watu otutunan do fossil.
|
Grotto of the Redemption nopo nga tinimungan koleksi watu om petrifications di haro id iso kinoyonon.
|
Ngaran watu tumanud saiz.
|
Watu kelikir - Sumuku do watu tongokoro di binabak, kubasanan nopo nga watu granit montok momonsoi talun-alun.
|
Tanak watu - Sumuku do watu tongokoro di poinsandad
|
Watu bongkah -Watu tangagayo di lobi agayo ko ginayo buul hoki.
|
Kopoilaan kokomoi Watu Pinotoruan Keningau id Upis Watas
|
Watu Pinotoruan Keningau nopo nga iso monumen id Keningau, Sabah i winonsoi poimbida montok momuhondom piomungan do Koloni Mahkota British Borneo Koibutan miampai bagas tana' jajahan Sarawak om pogun-pogun Pisompuruan Tana' Tabai montok mombontuk Malaysia.
|
Nawayaan
|
Saap kumaa Poninanan Malaysia
|
Sogu montok mombontuk Pisompuruan Malaysia di lobi agayo i popohompit do pogun di wagu nogi nakagabas ii nopo nga Pisompuruan Tana' Tabai, tana' siriba do British id Brunei, om koloni mahkota Borneo Koibutan, Sarawak om Singapura nokotoguang do saap mantad luguan tulun ginumuan id wilayah-wilayah dii.
|
Notumboyo kasari di o Majlis Perundangan Borneo Utara do manain Pibatasan Malaysia ontok 12 Manom 1962 kalapas minambanta' Pibatasan 20 Ahal Sabah i sinuat di Donald Stephens maamaso pibarasan montok mombontuk Malaysia. Mantad koburuon diti, haro kasari o kaganggarahan di atalang mantad luguan-luguan sandad tradisional Sabah i ointutunan sabaagi Orang Kaya-Kaya kokomoi do tunud pogun id suang pisompuruan wagu.
|
Jaminan i pinatantu id watu
|
Minokianu nogi o songulun di magaganu watu mantad kokomoi tadon watu dii tu watu dii nopo nga naanu mantad Bawang Senagang, okon ko Bawang Pegalan miagal di pinointalang id toud maamaso.
|
Kalapas piipiro siri pibarasan om konsultasi, pinointalang di Luguan Pambangkang Dewan Undangan Pogun om luguan nogi do kaadat-adato' tradisional, G. S. Sundang om tabang dau i Datuk OKK Sedomon mantad Kotinanan Kabansaan Pasok-Momogun Kadazan Miiso (Noulud kawagu sabaagi Kotinanan Kabansaan Pasok Nunukragang Miiso) do iso sogu montok popoingkakat Watu Pinotoruan i mongintigas do binatasan i pinatahak do karajaan Malaysia kumaa Sabah daamot do popogirot kesetiaan do mogigion labus kakadayan kumaa Malaysia. Nga tumanud di Zainnal Ajamain, songulun nawayaanwan Sabah, amu monokodung i G.S. Sundang do 'binatasan tokuri' montok Sabah pogulu do minampayat pisompuruan, nga minggisom yau do poimponu montok 'tunud pogun' miagal do pogun-pogun suai id Malaysia miagal Pulou Pinang om Melaka. Minanangkap i Sundang do watu dii tu kuminaus yau.
|
Ogumu watu naanu om pinotimung mantad kinoyonon posorili Keningau miagal do Bandukan, Bayayo, Dangulad, Senagang, Tuarid, om Ulu Liawan nga amu kosudong om ouhan do ababak. Sinuhu i Tupisor Watas Keningau , Richard Lind (sumusuhut nosiliu do Setiausaha Pogun Sabah) do mongintong kinoingkakatan watu pinotoruan dii. Naanu o iso watu di kosudong mantad Bawang Pegalan i minsomok do Kampung Dangulad (iso kampung tokoro id Keningau) om sinangkap di Garukon Gurun, songulun bagas do Sarjan Mejar mantad Tinimungan Pulis Legenda Borneo Koibutan. Natampa' om nowonsoi di Thornycroft Shipyard do iso plak id Singapura maan posokoto id watu dii.
|
Koimaganan watu pinotoruan
|
Popoimagon i Donald Stephens do watu pinotoruan ontok 31 Magus 1964, iso kahandaman toponsol do pibatasan di pinabatos do tulun Sabah om karajaan pisompuruan Malaysia.
|
Pinoimagon o Watu Pinotoruan Keningau ontok 31 Magus 1964 id natad do Upis Watas Keningau di laid. Abaabayan dii nopo nga pinoimagon di V. Manickavasagam, Panalad Pisompuruan Buruh om nointangan do tupisor karajaan pogun om nogi luguan tulun ginumuan i kaampai no Luguan Panalad, i Muhammad Fuad Stephens, luguan Koisaan United Pasokmomogun, G. S. Sundang, om nogi OCPD Keningau, i Ajamain Duraman om luguan-luguan kaadat-adato' tampatan di suai.
|
Pinaharo o ritual maningolig miampai pomolubukan do tayam i poindalanon do bobolian tumanud do kotumbayaan tradisional tulun Dusun montok mongogos do binatasan.
|
Tadau Malaysia 2010
|
Montok momuhondom do Tadau Malaysia ontok toun 2010, pinapaharo kawagu o Simpung Keadilan Rakyat i pinomuruanan di Jeffrey Kitingan, songulun luguan simpung pogun do ritual maningolig id monumen dii. Nokito do poimpasi po o manuk di pinolubuk sundung do nokorot no o liou dau. Pinointalang di Kitingan do iti nopo kanto nga "pononsunudan simbolik do okon ko' tinanud o oinsanan pongontok do Pibatasan Malaysia".
|
Kopoundolihon do Watu Pinotoruan om Ponondulian Plak
|
Maamaso kapanaandakan Tadau Malaysia ontok 16 Manom 2014, nokito do nosimbanan o patu id watu dii. Hogot "Kolunduan Malaysia Jamin" noidu mantad id siriba do uhu "Batu Sumpah Mengikut Parlambaga'an".
|
Ontok 6 Madas 2015, pinoruput do plak patu di sandad nokito do songulun mogigion id Kampung Apin-Apin. Sumusuhut pinatahak o plak dii kumaa Surupu Dewan Undangan Pogun Sabah, i Jeffrey Kitingan. Daamot dii, pinootus di Jeffrey do papatahak plak dii kumaa Luguan Panalad Sabah, i Musa Aman, ontok sidang Dewan Undangan Pogun Sabah di sumusuhut. Sundung ingkaa, Pangarah Muzium Sabah, i Joanna Kitingan, taka nogi di Jeffrey, pinopointalang do kaganggarahan dau kokomoi sinandad do plak di wagu nogi nokito dii.
|
Ontok 30 Milatok 2015, pinosogu do poundolihon o watu pinotoruan dii kumaa id natad do Jabatan Tana' om Monuku Keningau miampai pogulion o hogot di natagak. Ontok Mansak 2016, pinosogu do poundolihon o watu pinotoruan dii kumaa id Muzium Tungkus Keningau om pawaraan sabaagi do Tapak Tungkus Kabansaan.
|
Nokomi do surupu komisiwal Sabah o panapadan di potilombus montok kopoundolihan om nogi limumu do akawas kos montok ponondulian mantad do karajaan pisompuruan om minonindu yolo do aiso gaab do karajaan pisompuruan do momogonop batos dau. Sundung do haro panapadan di potilombus, minamatos i Joseph Kurup, Panalad id Jabatan Perdana Panalad do potondulion o watu dii om poundolihon miampai hogot di natagak, 'Kolunduan Malaysia Jamin'. Pokiikiro do RM1.025 riong pinotounda do karajaan pisompuruan montok kopoundolihon kumaa lokasi di minsomok do Muzium Tungkus Keningau. Minoboros i Mohamed Nazri Abdul Aziz, Panalad Kotombuluyan om Koubasanan Malaysia do maya kopoundolihan dii lobi ogumu o tulun om tutumombului do rumikot om mamagatang do nawayaanh mantad do Watu Pinotoruan dii, om ii nopo nga pawaraan id siriba do Enakmen Tungkus Koubasanan Pogun (Pomogompian 1997) kalapas do kopoundolihan.
|
Ontok wulan Manom 2018, pinoundaliu o watu pinotoruan dii kumaa id Muzium Tungkus Keningau miampai pinotonduli o tolu hogot di natagak.
|
Patu do plak
|
Patu id plak i pinasang id Watu Pinotoruan Keningau nopo nga id suang boros Malayu i sinuat momoguno do sistem ija'an di laid (pogulu Ponginwoguan Ija'an 1972):Batu Sumpah Peringatan Mengikut Parlambaga'an
|
Ugama Bebas Dalam Sabah
|
Tana'2 Dalam Sabah Di-Kuasa Oleh Kolunduan Sabah
|
Adat Istiadat Anak Rayat Sabah Di-hormatkan dan Di-pelihara Oleh Kolunduan
|
Sebalek Pula Rayat2 Sabah di Interior Bersumpah Ta'at Setia Kapada Kolunduan MalaysiaNung podolinon, ii nopo nga:Watu Pinotoruan Kahandaman tumanud Parlambagaan
|
Kosinggawaan do Kiugama id Sabah
|
Karajaan Sabah Mongigit Kuasa montok Tana' id Sabah
|
Pantangon om Poingkakaton do Karajaan o Adat om Koubasanan Todu Taki
|
Wayaan koritapui WaterfordMallow nopo nga popioput do Waterford om Mallow om papasaga do tumilombus o koritapui mantad Waterford kumaa Kakadayan Cork.
|
Nukaban o landasan diti tumanud do taang mantad mogikaakawo syarikat om nukaban miampai poimponu di 12 Magus 1878.
|
Antakan di 17 Mikat 1860, Wayaan Koritapui Kabaatan om Kotonobon Raya (boros Inggiris: Great Southern and Western Railwaycode GS&WR) minongukab do iso 1634 batu (27.0km) mantad Mallow (id wayaan tapangkal do Dublin kumaa Cork) kumaa Fermoy. Kotilombuson mantad Fermoy kumaa Lismore nopo nga pinasaga montok wonsoyon mantad do Koritapui Fermoy om Lismore di toun 1869 om sumusuhut nopo nga pongukaban di 1 Gumas 1872 i pinoindalan do GS&WR.
|
Koritapui Waterford, Dungarvan om Lismore (boros Inggiris: Waterford, Dungarvan and Lismore Railwaycode - WD&LR) nopo nga pinotinan di 1871 om noukab miampai poimponu id 43 batu (69km) di 12 Magus 1878; om iti nogi nga nakaanu minomogonop do kotilombuson mantad Cork maya do Mallow kumaa id Waterford. WD&LR nopo nga popoindalan do koritapui dau sondii om minonooli do operasi boogian Fermoy kumaa Lismore mantad di GS&WR di 1 Gomot 1893.
|
Sinolihan kawagu do GS&WR o wayaan diti di toun 1898. Sinompon o wayaan diti di toun 1967.
|
Sinompon o wayaan diti di Gomot 1967 gama do kobodian. Gama do kogumuan nopo id siriba do ponguludan Cork nopo nga koritapui bot, milo yau do momonsoi wayaan kawagu id pialatan do Waterford om Mallow maya do Pitongkiadan Limerick, wayaan i kowotuan di angagayo om kaanu popoingkawas miampai maksimum o 10 minit do pamanahon.
|
Syarikat Tuundorongon Kapal Rahat om Wayaan Koritapui Fishguard & Rosslare nakaanu kuasa montok popoindalan porkhidmatan bot mantadFishguard, Wales kumaa Tuundorongon Kapal Rahat Rosslare di toun 1895. GS&WR nopo nga nakaanu pinopotolimbus do porkhidmatan tapangkal, kohompit no gerabak taakanon tiinumon miampai hopod om duo bulandai maya do Waterford om Mallow miampai koumatan di kabagal montok tutumonbului i kumaa id Kakadayan Cork om lobi osodu id kabaatan kotonobon.
|
Wenanita Angang nopo nga songulun model Malaysia om nokosiliu nogi isido sabaagi do Miss World Malaysia 2022. Mobi yau do pogun dau id Miss World 2023.
|
Pogulu do nokosiliu sabaagi Miss World Malaysia 2022, nakalantoi isido sabaagi do Miss Planet Malaysia ontok toun 2016 om nakaanu taang koduo id Batumi, Georgia. Ontok toun 2018, nakalantoi isido sabaagi do Unduk Ngadau Kuala Penyu id kinoyonon nontodonon dau id Sabah, Malaysia. Sumusuhut, mobi yau do Malaysia id Miss Tourism and Culture 2019, om nakaanu isido do taang kotolu. Mobi i Angang do pgun dau id Miss World 2023, om nakalantoi isido id 40 bobos takawas.
|
Piboi'an rani tolundus
|
Busak Mosongon 2016
|
Piboi'an rani tolundus i kumoiso nogi natanud di Angang nopo nga Busak Mosongon 2016. Busak Mosongon (kikomoyon do Bunga Talawa) nopo nga iso piboi'an rani tolundus i pohoroon ontok karamaian Odou Bakanjar, i taandakon do komuniti Tatana id Sabah. Id piboi'an diti, tahangon o mamaampayat maya kopokitanan diolo do kaadat-adato' om tonudon dounggulu-gulu do Tatana. Nakalantoi isido id taang koduo id piboi'an diti.
|
Nakalantoi i Angang sabaagi do Miss Sabah Model of the Year 2016 om minangala' 13 mamaampayat di suai. Pinaharo o piboi'an diti id Shangri-La's Tanjung Aru Resort and Spa ontok 4 Mahas 2016. Pinoturidong o piboi'an diti ontok toun 2011 montok koonduan Sabah popokito do kaabalan diolo id gana do pemodelan om nogi id piboi'an rani tolundus.
|
Nakalantoi isido sabaagi do Miss Planet Malaysia id Miss Planet International 2016, i pinaharo id Batumi, Georgia. Nakalantoi isido id taang koduo om nakaanu nogi gaa' do 'Bobos Tosonong id Bangkad Kabansaan'.
|
Unduk Ngadau 2018
|
Ontok Mikat 2018, id karamayan Kaamatan, i pohoroon do tikid toun id Sabah, nakalantoi isido sabaagi do Unduk Ngadau montok do watas Kuala Penyu, hinonggo nakalantoi i Hosiani James Jaimis, mongongobi watas Inanam id nayatan pogun montok do piboi'an diti.
|
Miss Tourism and Culture Universe 2019
|
Ontok 31 Magus 2019, mobi yau do Malaysia montok Miss Tourism and Culture Universe 2019 id Myanmar. Nakalantoi isido id taang kotolu.
|
Miss World Malaysia 2022
|
Ontok 27 Magus 2022, nakalantoi i Angang sabaagi Miss World Malaysia 2022 om minangala' do 14 mamaampayat suai. Minonowoli isido i Dr Lavanya Sivaji mantad Selangor. Nokosiliu isido sabaagi do Miss World Malaysia i kumolimo mantad pogun dau id suang timpu do turu toun, kalapas di Brynn Zalina Lovett id Miss World Malaysia 2015.
|
Id boogian tohuri do 'Miuhot Misimbar', nouhot isido do momuruan ababayan, "Nunu katapatan di bobos monginggorit kokomoi do kosimbanan iklim", om simbar dau nopo nga:
|
"Sumoliwan tokou nopo mantad SICC, loolobi no montok tulun Sabah, kopuriman ko do kolosuon di amu tokou opurimanan id piipiro toun nakatalib. Mantad dii, mongunsub oku toinsanan do okon ko' monokodung om popoingkawas koukaban ginawo kokomoi do kosimbanan iklim no nga nuru do haro wonsoi montok monoguang ahal diti."
|
Id piboi'an dii, nakalantoi isido do kawalu di bobos takawas montok gaa' do Kolunduson miampai Tudu. Mobi yau do Malaysia id Miss World Malaysia 2023.
|
Miss World Malaysia 2023
|
Mobi i Angang do pogun dau id Miss World 2023, om nakalantoi id taang 40 bobos takawas.
|
Wetrom BahandaSurupu Lamin Koundangan Damung Sabahmontok BandauIncumbentDalam jawatan 2020Preceded bykinoyonon wagu
|
Maklumat peribadiKinosusuonWetrom bin BahandaParti pulitikParti Kesejahteraan Demokratik Masyarakat
|
Subsets and Splits
No community queries yet
The top public SQL queries from the community will appear here once available.